“ไทยไลอ้อนแอร์” ประกาศพร้อมบิน 6 เส้นทางในประเทศ 1 พ.ค.นี้!
"ไทยไลอ้อนแอร์" ประกาศพร้อมบิน 6 เส้นทางในประเทศ 1 พ.ค.นี้! 
"ไทยไลอ้อนแอร์" ประกาศพร้อมบิน 6 เส้นทางในประเทศ 1 พ.ค.นี้!
30 เม.ย. 2563

สายการบินไทย ไลอ้อน แอร์ ประกาศพร้อมให้บริการสำหรับเส้นทางบินในประเทศ โดยจะเริ่มกลับมาบินในวันศุกร์ที่ 1 พ.ค.63 และจะเริ่มบินไปยังจังหวัดเชียงใหม่ อุบลราชธานี ขอนแก่น สุราษฎร์ธานี หาดใหญ่ นครศรีธรรมราช
ทั้งนี้ ด้วยมาตรการความปลอดภัยของสายการบิน จึงขอแจ้งให้ผู้โดยสารที่เดินทางทุกท่านร่วมมือตามคำแนะนำ ดังนี้
– สวมหน้ากากอนามัยตลอดเวลา ตั้งแต่เข้ามาใช้บริการในพื้นที่อาคารผู้โดยสารและบนเครื่องบินตลอดการเดินทาง ผู้โดยสารที่ไม่สวมหน้ากากอนามัยสายการบินอาจจำเป็นต้องปฏิเสธการเดินทางของท่านได้
– เช็คอินก่อนเวลาเดินทาง 1 ชั่วโมง เนื่องจากสายการบินจะใช้เวลาสำหรับมาตรการตรวจเช็คและคัดกรองผู้โดยสารก่อนขึ้นเครื่อง ซึ่งจะเริ่มตรวจตั้งแต่จุดเช็คอิน จนถึงตัวเครื่อง หากพบผู้โดยสารมีอุณหภูมิร่างกายสูงกว่า 37.3 องศาเซลเซียส มีอาการไอ หายใจเหนื่อยหอบ หรือเข้าข่ายผู้ต้องเฝ้าระวัง สายการบินอาจจำเป็นต้องปฏิเสธการเดินทางของผู้โดยสารได้ ทั้งนี้เคาน์เตอร์เช็คอินจะปิดให้บริการก่อนเวลาเครื่องออก 45 นาที
– สังเกตสัญลักษณ์ที่กำหนดให้สำหรับผู้โดยสาร สายการบินได้ทำสัญลักษณ์เว้นระยะห่างอย่างปลอดภัย ตั้งแต่จุดเช็คอิน พื้นที่ในรถบัส สะพานเทียบอากาศยาน บันไดเทียบอากาศยาน อีกทั้งได้จัดที่นั่งเว้นที่นั่งให้ผู้โดยสารบนเครื่องบินในทุกเที่ยวบิน
– งดบริการอาหารและเครื่องดื่มระหว่างเที่ยวบิน และไม่อนุญาตให้นำอาหารและเครื่องดื่มมารับประทานบนเครื่อง
– ผู้โดยสารจะต้องกรอกแบบฟอร์มด้านสุขภาพ ซึ่งจะแจกให้ผู้โดยสารก่อนเดินทางที่ประตูขึ้นเครื่องในแต่ละเที่ยวบิน
– ปฏิบัติตามคำแนะนำของเจ้าหน้าที่ภาคพื้นและพนักงานต้อนรับบนเครื่องบินในทุกกรณี
– สายการบินอนุญาตให้ผู้โดยสารถือกระเป๋าขึ้นเครื่องได้ 1 ใบ เท่านั้น โดยขนาดสัมภาระที่ผู้โดยสารสามารถถือขึ้นเครื่องได้จะ ต้องมีขนาดไม่เกิน 30x40x20 CM และมีน้ำหนักไม่เกิน 7 กิโลกรัม หากผู้โดยสารนำสัมภาระขึ้นเครื่องเกินกว่าอัตราที่กำหนดเจ้าหน้าที่จะทำการโหลดใต้ท้องเครื่องพร้อมเก็บค่าสัมภาระส่วนเกินตามอัตราที่กำหนด
– ผู้โดยสารสามารถนำของเหลวขึ้นเครื่องได้ตามปริมาณที่กำหนด อย่างเจลล้างมือสามารถนำขึ้นเครื่องได้ไม่เกิน 350 มิลลิลิตร แต่ต้องมีปริมาณรวมกับของเหลวอื่นๆไม่เกิน 1,000 มิลลิลิตร โดยบรรจุภัณฑ์ที่ผู้โดยสารนำขึ้นเครื่องจะต้องปิดสนิท และมีข้อความระบุปริมาณของบรรจุภัณฑ์ที่ชัดเจน
ทั้งนี้ ลูกเรือของสายการบินจะได้รับการตรวจวัดอุณหภูมิในร่างกายก่อนปฏิบัติการบิน อีกทั้งจะทำการสวมหน้ากากอนามัยพร้อมถุงมือตลอดการให้บริการ และหลังจากการปฏิบัติการบินนั้น สายการบินจะทำความสะอาดและฆ่าเชื้อภายในเครื่องบินทุกครั้ง เพื่อที่จะร่วมมือป้องกันโรคโควิด-19 ไปด้วยกัน